In le taxonomia, un dominio (latino: regio) es le rango taxonomic le plus alte del organismos in le systema a tres dominios del texonomia concipite per Carl Woese, un microbiologo e biophysico american. Secundo le systema de Woese, introducite in 1990, le arbore del vita consiste de tres dominios: Archaea (termino que Woese creava), Bacteria, e Eukarya. Le prime duo consiste integremente de microorganismos prokaryotic, o organismos unicellular sin nucleo. Tote le vita que ha un nucleo e organellas ligate per membranas, e tote le organismos multicellular, es includite in Eukarya. Stefan Luketa in 2012 proponeva le systema a cinque dominios del vita que comprehende le organismos cellular e non cellular.